ΜΟΝΑΚΟ
ΑΠΟΜΕΝΟΥΝ ΔΥΟ ΕΒΔΟΜΑΔΕΣ ΜΕΧΡΙ ΤΟΝ 1ο ΑΓΩΝΑ
Ξαναρχίζουμε.
-Η προπόνηση πήγε καλά τον χειμώνα. -Ήταν καλός χειμώνας. Είχε ποικιλία.
Δεν έχω υπάρξει σε καλύτερη φόρμα.
Ναι, συμφωνώ.
Αν δεν πάνε καλά οι αγώνες, δεν θα φταίω.
Σίγουρα όχι.
Όλοι οι πιλότοι θα έκαναν τα πάντα για να πάρουν τη θέση μου.
Αν θέλω να παραμείνω στην ομάδα, πρέπει να αποδίδω. Έτσι πάει.
Τρέχω για το μέλλον μου.
Όποιος το θέλει πολύ τρέχει πιο γρήγορα.
ΜΙΑ ΣΕΙΡΑ ΤΟΥ NETFLIX
Σ' απασχολεί το μέλλον σου ή το αφήνεις στον ατζέντη;
Εγώ εστιάζω στην οδήγηση,
οπότε, ναι, αυτό το αφήνω στους συνεργάτες μου.
Η φετινή σεζόν είναι καίρια για τον Βάλτερι.
Για το 2021, κυκλοφορούν πολλές φήμες
ότι ίσως είναι η πέμπτη και τελευταία χρονιά του στη Mercedes,
Παραμένει ανοιχτό το θέμα του Βάλτερι.
Υπάρχουν πολλοί νέοι κι ανερχόμενοι πιλότοι,
κι εμείς πάντα κοιτάμε το μέλλον.
Είναι η φύση του παιχνιδιού.
Η Mercedes θα αλλάξει στο τέλος της χρονιάς.
Πρέπει να μάθω γερμανικά.
Προφανώς, είσαι ο οδηγός της Mercedes για τη Formula E,
αλλά εσύ κι εγώ πάντα θα συζητάμε πιθανές ευκαιρίες καριέρας.
Ναι, νομίζω πως πρέπει να μιλήσουμε.
Υπάρχει ανανέωση οδηγών, η επόμενη γενιά έρχεται.
Ο Λάντο κι ο Τζορτζ επίσης.
Αυτοί είναι το μέλλον.
Υπάρχουν πολλοί καταπληκτικοί νεαροί πιλότοι
που θα έκαναν τα πάντα για τη δεύτερη θέση στη Mercedes.
Αλλά υπάρχει ένα ξεκάθαρο φαβορί.
Ο αγώνας για τη δεύτερη θέση είναι ανάμεσα στον Βάλτερι
και τον ενθουσιασμό ενός νεαρού πιλότου.
Πολύ δύσκολη απόφαση.
ΧΟΡΕΥΟΝΤΑΣ ΜΕ ΤΟΝ ΒΟΛΦ
ΓΚΡΟΟΥΒ ΑΓΓΛΙΑ
ΜΑΡΤΙΟΣ 2021
Σου άρεσε η φωτογραφία που έστειλα;
Ναι. Το αγόρασες ή όχι;
Ναι, το αγόρασα.
Υπάρχουν κάποια πλαστά προϊόντα που έχουν αρχίσει να αποσύρουν.
Η Racing Babes είχε εσώρουχα με τη φάτσα μου,
και πήρα για τα γενέθλια της κοπέλας μου.
Δεν θα σου τη δείξω να το φοράει!
Καλός ο Αλέις,
αλλά με τις ασκήσεις του φαίνομαι σαν βλάκας.
Αυτή είναι μία από τις αγαπημένες μου.
Ένας συνδυασμός πάλης και του Πενήντα Αποχρώσεις του Γκρι.
Έλα.
Η Williams είναι σαν οικογένεια.
Στα μέσα της δεκαετίας του '80 μέχρι τα τέλη του '90
η Williams ήταν η πιο πετυχημένη ομάδα στην F1,
μα δυστυχώς βγήκαμε τελευταίοι τις τελευταίες δύο σεζόν.
Ο Τζορτζ είναι εξαιρετικός.
Κι όχι μόνο ως οδηγός.
Παρακινεί την ομάδα να δώσει τον καλύτερό της εαυτό.
Και φυσικά υπάρχει μεγάλο ενδιαφέρον για το τι θα κάνει στο μέλλον.
Θα ήθελα πολύ να μείνει.
Όλοι ξέρουν το μέλλον του Τζορτζ.
Είναι οι μάχες για νίκες.
Οι μάχες για παγκόσμιους τίτλους.
Ο Τζορτζ ασφαλώς και θέλει τη θέση του Βάλτερι.
Και υπάρχει καλός λόγος για να την πάρει.
Ο Ράσελ ήταν στο πρόγραμμα εξέλιξης νέων οδηγών της Mercedes
επί σειρά ετών.
Έχουν πολύ στενή σχέση με τη Williams.
Παρέχουν τους κινητήρες και υποστήριξη στην ομάδα.
Ένα ελάχιστο ποσοστό οδηγών του προγράμματος
θα φτάσουν στην κορυφαία ομάδα.
Αλλά στον Τζορτζ δόθηκε μια χρυσή ευκαιρία
να αποδείξει ότι αξίζει πέρυσι.
ΣΑΚΧΙΡ ΜΠΑΧΡΕΪΝ 2020
Είναι λίγο διαφορετικά απόψε,
παρά τις δύο Mercedes στην πρώτη σειρά.
Ο Μπότας είναι πρώτος.
Ο Τζορτζ Ράσελ αντικαθιστά τον Λιούις Χάμιλτον.
Ο παγκόσμιος πρωταθλητής βρέθηκε θετικός στον COVID-19.
Ξεκινούσα δεύτερος και μου φαινόταν απόλυτα φυσιολογικό.
Δεν σκέφτηκα "Είμαι στην πρώτη σειρά σε αγώνα της F1".
Η καλύτερη επίδοση του Τζορτζ Ράσελ μέχρι στιγμής ήταν η 12η θέση.
Είδα στον Τζορτζ έναν πολύ φιλόδοξο και ταλαντούχο νεαρό οδηγό αγώνων
που δεν είχε καταφέρει να οδηγήσει ένα ανταγωνιστικό μονοθέσιο.
Είναι συναρπαστικό να δίνεις σ' έναν νέο την ευκαιρία
και να μαθαίνεις αν μπορεί κάποια μέρα να πάρει τη σκυτάλη.
ΡΑΣΕΛ MERCEDES
Ο Ράσελ φεύγει καλά
και παίρνει το προβάδισμα στο Γκραν Πρι του Σακχίρ!
Τι διάολο ήταν αυτό;
Η προσπέραση στον Βάλτερι
προκάλεσε μια εκρηκτική και τεταμένη ατμόσφαιρα
μεταξύ μας.
Αυτό ήταν αποφασιστικό, θαρραλέο, ευφυέστατο.
Οπότε σκέφτηκα "Θα τον κερδίσουμε".
Και ξαφνικά…
Είναι κανονικό κλατάρισμα.
Δεν ξέρω τι να πω!
Είμαι συντετριμμένος,
αλλά ελπίζω να μου ξαναδοθεί η ευκαιρία.
Έδειξες τη δύναμή σου.
Τζορτζ, λυπάμαι γι' αυτό. Καταπληκτική οδήγηση.
Κλατάρισμα.
Πλάκα μου κάνεις, γαμώτο.
Γαμώτο. Έχασα την ευκαιρία για την πρώτη μου νίκη σε αγώνα της Formula 1,
κάτι που ονειρευόμουν όλη μου τη ζωή.
Είχα μια απίστευτη ευκαιρία με τη Mercedes.
Ό,τι πετύχαμε το τριήμερο με γέμισε αυτοπεποίθηση,
και σκέφτηκα, στο σωστό μονοθέσιο τη σωστή στιγμή,
θα τα καταφέρω.
ΛΟΝΔΙΝΟ ΑΓΓΛΙΑ
Δεν έχω ιδέα τι είπε.
Φαντάσου αν δεν κατάλαβες εσύ…
"Τζορτζ!"
-Μπορώ να έχω έναν παγωμένο αμερικάνο; -Ναι.
-Με… Συγγνώμη, έχετε γάλα σόγιας; -Ναι.
Με λίγο γάλα σόγιας.
-Ευχαριστώ. -Κι έναν παγωμένο λάτε.
Με κανονικό γάλα, ευχαριστώ.
Ευχαριστώ πολύ. Καλή σας μέρα.
Συγγνώμη, μπορώ να βγάλω μια φωτογραφία;
-Κανένα πρόβλημα. -Μεγάλος θαυμαστής.
Μαζί της;
-Αν θέλεις! -Να βγάλω εγώ;
Πολύ μεγάλος θαυμαστής. Χριστέ μου, δεν το περίμενα.
-Καλή σου μέρα. -Ευχαριστώ!
Αντίο.
Παρατήρησα μια διαφορά στο πόσο γνωστός έγινα
μετά τον αγώνα στο Μπαχρέιν.
Σαν να στράφηκε η προσοχή πάνω μου.
Δεν είναι κάτι που κυνηγάω καθόλου,
αλλά συμβαίνει.
Εγώ θέλω να οδηγώ αμάξια και να κερδίζω.
Ευχαριστούμε πολύ.
Πώς νιώθεις γι' αυτήν τη σεζόν;
Δεν ξέρω.
Έχουμε πολύ δρόμο ακόμα.
Το αμάξι δεν είναι αρκετά γρήγορο.
Κι ας κάνουμε καταπληκτική δουλειά, πάλι δεν αρκεί.
Ναι.
-Θα γίνει. -Το ξέρω.
Είμαι ανυπόμονος.
Με όλα είμαι ανυπόμονος. Θέλω να φάω τώρα και να κερδίσω τώρα!
Τα θέλω όλα τώρα.
Είναι η τελευταία μου σεζόν στη Williams.
Άρα, η Mercedes και ο Tότο θ' αποφασίσουν
αν θα είμαι σε μονοθέσιο της Mercedes του χρόνου ή όχι,
αλλά πρέπει να τους δείξω ότι εγώ είμαι αυτός που θέλουν.
ΙΜΟΛΑ ΙΤΑΛΙΑ
Καλώς ήρθατε στο δεύτερο Γκραν Πρι που διεξάγεται στην Εμίλια Ρομάνια.
Γεια. Τσάο.
Μιλάω ιταλικά.
Κρόφτι, ακόμα στη θέση σου;
Ναι. Κι εσύ ακόμα στη θέση σου;
Οριακά!
Είσαι αφεντικό ή φτιάχνεις σπασμένα φτερά;
Είσαι παρουσιαστής στην τηλεόραση ή απλώς πρήχτης;
Έχουμε εξήντα τρεις γύρους σήμερα.
Όλα είναι έτοιμα για να τρέξουν.
Ποιος έχει τον καλύτερο ρυθμό;
Ως προς τους οδηγούς, τι θέλεις να διασφαλίσεις;
Την ευτυχία του Βάλτερι ή το μέλλον;
Είχαμε μια πολύ σταθερή σχέση που πήγαινε καλά
με τον Βάλτερι,
μα όταν εμφανίζονται νέα, εξαιρετικά ταλέντα,
πρέπει να αξιολογήσεις το ένα σε σχέση με το άλλο.
Θα κάτσουμε να συζητήσουμε με τους οδηγούς και θα αποφασίσουμε.
Πριν το καλοκαίρι;
Ίσως.
Σ' όλη την καριέρα μου στη Mercedes είχα σχεδόν πάντα μονοετή συμβόλαια.
Και, φυσικά, πάντα εξετάζουν επιλογές,
για να βρουν καλύτερο δίδυμο πιλότων.
Ο Τζορτζ θα διεκδικήσει τη θέση μου.
Φυσικά και θα παλέψω.
ΚΥΡΙΑΚΗ Ο ΑΓΩΝΑΣ
Μπορεί ο Τζορτζ Ράσελ, ξεκινώντας απ' τη 12η θέση,
να βρεθεί στη δεκάδα;
Θα είναι φοβερός αγώνας.
Ξέρουμε ότι η πίστα είναι στενή.
Δεν υπάρχουν περιθώρια λάθους.
Θα είναι ένα συναρπαστικό Γκραν Πρι.
Ο Βάλτερι Μπότας ξεκινά όγδοος.
ΜΠΟΤΑΣ MERCEDES
Ο Τζορτζ Ράσελ θα καραδοκεί στον καθρέφτη του.
Ο πιλότος της Mercedes θα νιώθει ότι αποτελεί στόχο.
Ο Τζορτζ είναι από τα ανερχόμενα αστέρια.
Ο Βάλτερι ξέρει πολύ καλά ότι πρέπει να υπολογίζει τον Τζορτζ.
Δεκαπέντε δεύτερα.
Θα παλέψουν στην πίστα,
κι ας κερδίσει ο καλύτερος πιλότος.
Έσβησαν τα φώτα και φύγαμε.
Μπότας, απογοητευτική εκκίνηση.
Πέφτει στη δέκατη θέση.
Καθόλου πρόσφυση.
Ο Τζορτζ Ράσελ έχει ανέβει ήδη θέση. Είναι στην 11η θέση.
Τζορτζ, καλή η θερμοκρασία των ελαστικών.
Πρέπει ν' αντέξουν άλλους δέκα γύρους.
Ναι.
ΜΠΟΤΑΣ MERCEDES
Τι τρέχει με τον Βάλτερι Μπότας;
Δεν μπορεί να περάσει την Aston Martin.
Έλα, Βάλτερι.
Έχεις καλό ρυθμό, Τζορτζ.
Έχεις καλή ταχύτητα.
Ο Ράσελ περνάει τον Τσουνόντα και είναι στη δέκατη θέση.
Κατόρθωμα μ' αυτό το αμάξι.
ΜΠΟΤΑΣ MERCEDES
Χάνεις πολύ χρόνο πίσω από τον Στρολ.
Ο Βάλτερι Μπότας πασχίζει για πρόσφυση.
Πείτε μου για τον Μπότας.
Ο Μπότας μπροστά.
Είσαι ταχύτερος από εκείνον.
Τον Ράσελ κυνηγάμε.
ΡΑΣΕΛ WILLIAMS
Ο Ράσελ μισό δεύτερο πίσω.
Ενεργοποίηση DRS.
Ο Τζορτζ Ράσελ προσπαθεί να περάσει τον Βάλτερι Μπότας με τη Mercedes.
ΜΠΟΤΑΣ MERCEDES
ΡΑΣΕΛ WILLIAMS
Τι διάολο έκανε εκεί πέρα;
Τι καριόλης, γαμώτο.
Είναι μαλάκας ο τύπος;
-Είσαι καλά, Βάλτερι; -Ναι.
Στην αρχή, νόμιζα ότι ήρθε για να δει αν είμαι καλά.
Αλλά δεν ήταν αυτός ο λόγος. Έχει τσατιστεί.
Προς απάντηση, έκανα μια χειρονομία.
Είπα "Θες να μας σκοτώσεις;" Δεν νομίζω πως με άκουσε
και με αποκάλεσε Κ-Α-Ρ-Ι-Ο-Λ-Η
και ύψωσε το μεσαίο δάχτυλο.
Δεν ήταν πολύ χαρούμενος.
Και δεν κατάλαβα ποιος ήταν ο λόγος.
Προφανώς ήταν δικό του λάθος, οπότε μου έκανε εντύπωση.
Το πιο σημαντικό ήταν οι μηδέν βαθμοί αυτού του αγώνα.
Ο Τζορτζ είχε την ευκαιρία να προσπεράσει.
ΡΑΪΚΟΝΕΝ ALFA ROMEO
Νομίζω ότι ήταν μια κίνηση καμικάζι.
Το να καταλήγεις στον τοίχο με 50 και παραπάνω G δεν είναι ποτέ καλό.
Ο Βάλτερι θα μπορούσε να 'χει τραυματιστεί.
Πάλι καλά που είσαι σώος.
Εξήγησέ μας. Πες μας τι συνέβη.
Καθώς πήγα να βγω, έστριψε ελάχιστα προς τα δεξιά.
Επειδή ήταν ο Βάλτερι, και υπάρχει προϊστορία,
και εξαιτίας όσων συμβαίνουν,
αναρωτιέσαι "Το έκανε επειδή ήμουν εγώ;"
Μίλησες με τον Βάλτερι και τον Τζορτζ;
Μίλησα με τον Βάλτερι,
που δεν είχε πολλά καλά πράγματα να πει.
Και δεν έχω δει τον Τζορτζ ακόμα.
-Είναι καλά. -Σου είπε γιατί;
Τους μίλησα εγώ. Βγήκαμε έξω και μιλήσαμε.
Και τους είπα "Μην επιτίθεστε ο ένας στον άλλον".
Με έναν νεαρό οδηγό,
πρέπει να περιμένεις λάθη,
αλλά αυτό που είναι ασυγχώρητο
είναι η αλαζονεία,
η νοοτροπία προνομιούχου,
και μια προσέγγιση τύπου "Δεν έφταιγα εγώ.
Πάντα κάποιος άλλος έχει κάνει λάθος".
Να βγάλεις εκτός το μονοθέσιο
της ομάδας που προσπαθείς να εντυπωσιάσεις
και να μη ζητήσεις ούτε συγγνώμη;
Σε ό,τι αφορά τον Τότο, κάτι τέτοιες στιγμές τον γεμίζουν αμφιβολίες.
Ο Τότο θέλει έναν γρήγορο οδηγό,
μα θέλει και κάποιον αξιόπιστο και όχι κάποιον παράτολμο
για να πλαισιώσει τον Λιούις.
Είναι έτοιμος ο Τζορτζ; Έχει τη σωστή στάση, τη σωστή νοοτροπία;
Παίζει ομαδικά;
Γιατί ο Βάλτερι
μπορεί να μην έχει τον απόλυτο ρυθμό,
αλλά δεν διαλύει το αμάξι κάθε τριήμερο.
ΜΟΝΤΕ ΚΑΡΛΟ ΜΟΝΑΚΟ
Σήκω απότομα.
ΑΝΤΙ ΒΙΕΡΟΥΛΑ ΠΡΟΠΟΝΗΤΗΣ, ΒΑΛΤΕΡΙ ΜΠΟΤΑΣ
Δύο ακόμα.
Δώσ' τα όλα στο τελευταίο.
Ωραία.
Αρκετά καθίσματα έκανες.
Πέτα την πίσω γερά.
Ακόμα μία.
Ας δούμε πώς θα πάει η σεζόν.
Όταν γίνονται τρακαρίσματα,
πρέπει να τ' αφήνεις πίσω σου.
Ναι.
Μη σπαταλάς ενέργεια επειδή δεν έκανες κάτι καλά.
Μπορεί να σε ενοχλεί για λίγο.
Είναι πάντα το ίδιο.
-Πρέπει να το ξεπερνώ, έναν αγώνα τη φορά. -Ακριβώς.
Και να 'μαι ψύχραιμος. Να βεβαιωθώ ότι δεν θα τα κάνω θάλασσα.
Ποιος είναι ο μεγαλύτερος στόχος;
Όταν φτάσουμε στο τέλος της σεζόν,
να κοιταχτώ στον καθρέφτη και να πω ότι τα έδωσα όλα.
Είναι περίεργο άθλημα. Έχει να κάνει με το μυαλό
και τις πνευματικές επιδόσεις.
Όταν έχεις λίγους μήνες για να αποδείξεις την αξία σου,
επηρεάζεσαι.
Σ' αυτήν τη φάση στη σεζόν, χωρίς καμία νίκη,
πρέπει να επικεντρωθώ στο πρωτάθλημα.
ΣΙΛΒΕΡΣΤΟΟΥΝ ΑΓΓΛΙΑ
Καλώς ήρθατε στο Σίλβερστοουν,
τη γενέτειρα του Παγκόσμιου Πρωταθλήματος Formula 1
για το βρετανικό Γκραν Πρι.
Στο βρετανικό Γκραν Πρι,
είναι σαφές ποιον θέλουν στη Mercedes του χρόνου.
Ευχαριστώ πολύ.
Να 'στε καλά.
Θες μια υπογραφή;
Ναι, στο μάγουλό μου.
Καθυστερείς τους πάντες. Δεν μπορώ να παρκάρω.
Τις τελευταίες εβδομάδες αυξάνονται οι φήμες
ότι η Mercedes θα κάνει ανακοίνωση για τον Ράσελ στην πατρίδα του.
-Να υπογράψω εδώ; -Ναι.
-Είναι καπέλο της Mercedes. -Για του χρόνου, έτσι;
-Ευχαριστώ, φίλε. -Τα λέμε.
Καλή επιτυχία και πρέπει να οδηγείς για τη Mercedes.
Ευχαριστώ.
Ξαφνικά, τα σόσιαλ μίντια παίρνουν φωτιά.
Πολλές πηγές αναφέρουν ότι πρόκειται να συμβεί.
Ο ΤΖΟΡΤΖ ΡΑΣΕΛ ΣΤΗ MERCEDES ΑΝΑΚΟΙΝΩΣΗ ΣΤΟ ΣΙΛΒΕΡΣΤΟΟΥΝ
Η MERCEDES ΙΣΩΣ ΑΝΑΚΟΙΝΩΣΕΙ ΤΟΝ ΡΑΣΕΛ ΣΤΟ ΣΙΛΒΕΡΣΤΟΟΥΝ - "ΙΔΑΝΙΚΟ ΜΕΡΟΣ"
Και αρχίζει να ξεφεύγει,
ακόμα και η F1 βγάζει δελτίο τύπου ότι μπορεί να γίνει αυτό το τριήμερο.
-Θα ανέβουμε και οι δύο; -Όχι.
Το Σίλβερστοουν είναι ο προτελευταίος αγώνας πριν την προθεσμία του Τότο,
η χρονική στιγμή φαίνεται τέλεια για την ανακοίνωση της δεύτερης θέσης.
Τι συμβαίνει εδώ;
Ωραία, ζητωκραυγάστε.
Θα γίνει ιστορία στο Instagram. Μην ανησυχείτε.
Νιώθω σαν ροκ σταρ εδώ.
Τζορτζ Ράσελ!
Πώς πάει; Καλά;
Πώς πάει;
-Καλά. Εσύ; -Ναι, ωραία.
Θα το πάω λίγο γρήγορα, μόνο τα βασικά σημεία.
Ως γνωστόν,
η F1 είχε στις πληροφορίες μετάδοσης που έδωσε το πρωί
ότι η ανακοίνωση από τη Mercedes
θα γίνει εδώ,
κάτι που διέψευσε η Mercedes και τώρα το αφαίρεσαν.
Δεν βοήθησε ιδιαίτερα που είπαν στα τηλεοπτικά δίκτυα ότι θα συμβεί,
ενώ δεν θα συμβεί.
Ευχαριστώ, παιδιά.
Καλή συνέχεια.
Η Mercedes πολύ γρήγορα
διέψευσε τις φήμες και είπε ότι δεν είχε αποφασιστεί τίποτα.
Οι διαπραγματεύσεις για συμβόλαια πιλότων είναι άκρως επισφαλείς.
Μπορεί να νομίζεις ότι το 'χεις σίγουρο, κι έχει συμβεί.
Κι έχουν χάσει τη γη κάτω απ' τα πόδια τους
την τελευταία στιγμή.
Συμβαίνει κάθε χρόνο.
ΚΥΡΙΑΚΗ ΗΜΕΡΑ ΤΟΥ ΑΓΩΝΑ
-Περίμενα να θυμάσαι την ομορφιά μου. -Ναι, βέβαια.
Να χαμογελάς περισσότερο.
Τα λέμε, φίλε.
Καλή επιτυχία.
-Όλα καλά; -Ναι. Εσύ;
-Έτοιμος. Καλή επιτυχία. -Κι εσύ, φίλε.
-Είσαι έτοιμος για σήμερα; -Ναι.
Κάνε ό,τι σε κάθε αγώνα. Πήγαινε για τη νίκη.
Ακριβώς.
-Εύκολο, έτσι; -Ναι.
Έτσι νομίζουν όλοι.
Μια χαρά θα τα πας.
Κάθε αγώνας μετράει,
αλλά νομίζω ότι σ' αυτήν τη φάση της σεζόν
και στην κατάστασή μου…
είναι πολύ σημαντικός.
Μετά από αυτό, είμαι έτοιμος.
Πάντα ήμουν δίπλα στον Λιούις σε υποστηρικτικό ρόλο.
Αλλά δεν θα ήμουν στη Mercedes αν δεν ήμουν εγωιστής ενίοτε.
Το καλύτερο για το μέλλον μου είναι να κερδίζω αγώνες, υποθέτω,
άρα αυτός είναι ο στόχος.
Ποιο είναι το σχέδιο;
Ένα pit stop.
Να πάνε να γαμηθούν.
Γεια, Τζέιμς.
ΚΛΗΣΗ: ΤΖΕΪΜΣ ΒΑΟΥΛΣ ΔΙΕΥΘΥΝΤΗΣ ΣΤΡΑΤΗΓΙΚΗΣ MERCEDES
-Γεια, Τότο. -Γεια.
Αφορά τον Βάλτερι.
Μπορείς να μιλήσεις;
Ναι.
Τι θέλεις να του πω;
Για να κερδίσουμε το πρωτάθλημα οδηγών
και των κατασκευαστών ταυτόχρονα,
πρέπει να τηρηθούν αυστηρά οι εντολές της ομάδας.
"Αν είσαι μπροστά από τον Λιούις, μπορείτε να αλλάξετε θέσεις".
Είναι πιθανό, αν μπορούμε να δώσουμε εντολές, να το κάνουμε.
Και είναι πολύ σκληρό και πολύ ξεκάθαρο.
Θα απογοητευτεί και θα εκνευριστεί. Το ξέρω.
Ναι, θα το κάνω.
Με τις εντολές της ομάδας αντιστρέφεις τη σειρά των μονοθέσιων στην πίστα
για να συγκεντρώσει πιο πολλούς βαθμούς ο πρωτοπόρος στο πρωτάθλημα.
Είναι το τελευταίο που θες,
αλλά ενίοτε ο αγωνιστικός διευθυντής
πρέπει να πάρει δύσκολες αποφάσεις.
Στο Σίλβερστοουν,
ο Τότο θέλει να συνεχίσει να διεκδικεί ο Χάμιλτον
το παγκόσμιο πρωτάθλημα.
Ο Τότο είναι διατεθειμένος να θυσιάσει τη θέση του Βάλτερι Μπότας στον αγώνα
για τον Χάμιλτον.
Όμως, μιλάμε για έναν άνδρα που θέλει να αποδείξει στα πάντοκ
πόσο καλός οδηγός είναι
για να έχει τη θέση του χρόνου,
οπότε θα 'ναι διατεθειμένος να βοηθήσει τη Mercedes;
Καλώς ήρθατε.
Θα είναι το πιο συναρπαστικό Σίλβερστοουν
των τελευταίων δέκα ετών.
Ωραίο.
Οι κορυφαίες ομάδες έχουν ήδη συμβόλαια
με νεαρά ταλέντα για την επόμενη σεζόν.
Αλλά υπάρχει ακόμα αβεβαιότητα για τη δεύτερη θέση της Mercedes.
Πότε θα ανακοινώσει ο Τότο την απόφασή του;
Ο Μαξ Φερστάπεν εκκινεί πρώτος μπροστά από τον Χάμιλτον.
Ο Βάλτερι Μπότας είναι τρίτος,
και ο Βρετανός Τζορτζ Ράσελ, που, παρά τις αναφορές,
φαίνεται να μένει στη Williams,
ξεκινάει 12ος.
Με λαμβάνεις;
Δυνατά και καθαρά.
Έφτασε και το τελευταίο αμάξι.
ΜΠΟΤΑΣ MERCEDES
Και τρέχουμε στο Σίλβερστοουν.
Ο Χάμιλτον πάει για την εσωτερική. Υπάρχει επαφή!
Γαμώτο!
Ο Φερστάπεν στον τοίχο και εκτός αγώνα.
Ο Χάμιλτον τιμωρήθηκε με ποινή δέκα δευτερολέπτων
για πρόκληση σύγκρουσης.
Ο Βάλτερι είναι ταχύτερος.
Μισό δεύτερο πιο γρήγορος από τους πρωτοπόρους και τον Νόρις.
ΜΠΟΤΑΣ MERCEDES
Ο Χάμιλτον πρέπει να περιμένει δέκα δεύτερα πριν αλλάξει ελαστικά.
Εκτίουμε την ποινή δέκα δευτερολέπτων.
Ο Χάμιλτον βγαίνει απ' τα pit, μα είναι πίσω απ' τον Μπότας,
που τώρα βρίσκεται στη δεύτερη θέση.
Βάλτερι, είσαι στη δεύτερη θέση.
Είσαι ο ταχύτερος, Λιούις.
Δύσκολο να ακολουθήσω τον Βάλτερι.
Δεν μπορώ να πλησιάσω.
Βάλτερι, φύγε απ' τη μέση.
ΜΠΟΤΑΣ MERCEDES
Εντάξει, Βάλτερι.
Αλλάζουμε θέσεις στα αμάξια στη στροφή 15 σ' αυτόν τον γύρο.
Μη δώσεις μάχη με τον Λιούις.
Η κατάσταση είναι ξεκάθαρη για μένα.
Δεν έχω συμβόλαιο για του χρόνου, οπότε πρέπει να γίνω εγωιστής.
Είναι παιχνίδι επιβίωσης.
Έχει να κάνει και με ατομικές νίκες.
ΧΑΜΙΛΤΟΝ MERCEDES
Σ' αυτό το άθλημα, αν έχεις στόχο τη μακροπρόθεσμη επιτυχία,
πρέπει να παίζεις ομαδικά.
ΧΑΜΙΛΤΟΝ MERCEDES
Βάλτερι;
Ελήφθη.
Ευχαριστώ, Βάλτερι.
Ο Λιούις θα φτάσει τον Λεκλέρκ πριν το τέλος,
προσπάθησε να ακολουθήσεις.
Ο Χάμιλτον πάει να περάσει τον Λεκλέρκ.
Πέρασε ο Χάμιλτον;
Ναι, πέρασε.
Ο Χάμιλτον κυνηγάει την καρό σημαία.
Κερδίζει το βρετανικό Γκραν Πρι.
Βάθρο και για τον Βάλτερι Μπότας, για την τρίτη θέση.
Βάλτερι, ο Τζέιμς είμαι. Μπράβο. Ευχαριστώ.
Χάρη σ' εσένα κερδίσαμε. Ευχαριστώ. Εύγε.
Πολύ καλά, παιδιά, μπράβο.
Ο Μπότας θυσιάστηκε για την ομάδα και τη διεκδίκηση του τίτλου απ' τον Χάμιλτον.
Αυτό ήταν;
Ναι, αυτό ήταν.
Δωδέκατος.
ΡΑΣΕΛ WILLIAMS
Εντολή της ομάδας πάλι. Ο Μπότας έπρεπε να κάνει πέρα.
Πρέπει να τα δίνεις όλα.
Όσο κι αν θέλουμε όλοι να έχουν ευκαιρίες,
η μάχη είναι αμφίρροπη.
Ο Βάλτερι έπαιξε ομαδικά.
Πώς νιώθεις γι' αυτό;
Δεν είναι πρώτη φορά,
μα όπως έχει πάει η σεζόν μέχρι στιγμής,
εγώ είμαι εκτός μάχης για τον τίτλο,
οπότε παίζουμε ομαδικά.
Ευγνωμονώ τον ομόσταβλό μου.
Είναι σπουδαίος.
Χωρίς τη συμβολή του, δεν θα 'χαμε κερδίσει τον αγώνα.
Στην τρίτη θέση, ο Φινλανδός Βάλτερι Μπότας!
Ο Βάλτερι βλέπει τη συνολική εικόνα.
Έχει την ωριμότητα και την εμπειρία που δεν έχουν ακόμα οι νέοι.
Ο Βάλτερι είναι εξαιρετικός οδηγός
και συμπαίκτης.
Υπάρχει φοβερή ενέργεια και αρμονία στην ομάδα.
Πιστεύω πως του αξίζει να διατηρήσει τη θέση του.
Να μείνουμε έτσι. Λειτουργεί.
Θέλω να αποδείξω την αξία μου απέναντι στους καλύτερους.
Δεν είμαι εδώ για να παίρνω μηδέν βαθμούς.
Ο Βάλτερι έκανε την κίνησή του, έπαιξε τον τέλειο υποστηρικτικό ρόλο,
αρκεί, όμως, για να κρατήσει τη θέση;
Ως προς τους πιλότους, τι σκέφτεσαι;
Αν θέλεις να τρέχεις με Mercedes,
πρέπει να αντέχεις την πίεση,
να μπορείς να κολυμπάς όταν σε πετούν στα βαθιά.
Δεν μπορείς να υποτιμάς την πρόκληση του να 'σαι ομόσταβλος του Λιούις.
Λες ότι ο Βάλτερι έχει σκαμπανεβάσματα.
Είναι πολύ δύσκολο να ανταγωνίζεσαι τον Λιούις με το ίδιο μονοθέσιο.
Για λόγους σταθερότητας,
συνεργασίας με τον Λιούις στο στήσιμο, πίεσης του Λιούις,
ο Βάλτερι θα 'ταν η επιλογή.
Και συμπεριφέρεται σαν οδηγός της Mercedes.
Μοιάζει με οδηγό της Mercedes.
Είναι ευφυής.
Έχει συμβάλει ουσιαστικά, μέχρι στιγμής,
στη μεγαλύτερη σε διάρκεια επιτυχία που 'χει κάνει ομάδα.
Ανάμεσα σε όλα τα παιδιά στις άλλες ομάδες,
στις κορυφαίες ομάδες,
ο Τζορτζ, αν κοιτάξεις την πορεία της καριέρας του…
είναι ο πιο πετυχημένος απ' όλους τους.
Η αντικατάσταση ή όχι του Βάλτερι είναι τεράστια απόφαση.
Ο Τζορτζ είναι πολύ νεότερος. Δεν παίζει ρόλο μόνο η ταχύτητα.
Μετράει και η κοινωνική νοημοσύνη εκτός μονοθέσιου,
πώς μπορούν να αντεπεξέλθουν στις προσδοκίες που υπάρχουν.
Είναι τεράστια πίεση.
Όλο το βάρος πέφτει στον Τότο.
Ο Βάλτερι ή ο Τζορτζ;
Ο Τότο είπε ότι θα μάθουμε
ποιος θα 'ναι στη δεύτερη Mercedes
πριν τις διακοπές.
Όσο καθυστερεί,
τόσο πιστεύεις ότι έχει τις αμφιβολίες του
ο Τότο για τον Τζορτζ.
Όταν έχεις τον σίγουρο, σταθερό, αξιόπιστο Βάλτερι,
το γνώριμο ξαφνικά φαίνεται πολύ πιο ελκυστικό.
ΣΠΑ ΒΕΛΓΙΟ
Γεια, Γιοστ.
Όλα καλά;
-Ναι, όλα καλά. -Ωραία.
Επιστροφή στη δράση μετά τις καλοκαιρινές διακοπές
με πολύ απαίσιο καιρό εδώ στο Σπα.
Πώς πέρασες;
Καλά. Ήμουν στο ΛΑ.
Εγώ ήμουν στο Μεξικό.
Έχει καλοκαίρι ή χειμώνα;
Είναι πάντα καλοκαίρι στο Μεξικό!
-Να βάλουμε τις κουβέρτες. -Όχι, θα τρέξουμε σε στεγνό.
Σε παρακαλώ!
Θα είσαι με τον Τζορτζ αυτήν τη φορά,
στη συνέντευξη τύπου,
που θα έχει πλάκα.
Η F1 λέει ότι δεν εκφέρει γνώμη ούτε κάνει κόλπα,
οπότε πιθανώς σας επέλεξαν τυχαία αυτό το τριήμερο.
Είναι κουφάλες.
Ναι, εμένα μου λες;
Γεια σας.
Πώς είσαι; Καλά;
-Πώς είσαι; -Πώς είσαι;
Πολύ χαίρομαι.
-Και οι δύο νωρίς. -Πώς είσαι;
-Καλά. Εσύ; -Ωραία.
Μια ερώτηση και στους δυο σας.
Γνωρίζετε τι θα κάνετε του χρόνου;
Ποιος ξεκινάει;
Δεν έχουμε νέα να μοιραστούμε.
Είναι το ίδιο για μένα και τον Τζορτζ, έχουμε έρθει μ' έναν σκοπό εδώ,
και δεν υπάρχει κάποιο νέο.
Θα εστιάσουμε στον αγώνα,
στο να κερδίσουμε βαθμούς για τις ομάδες μας.
Καλή σας επιτυχία. Ευχαριστώ.
Ο Βάλτερι είπε περισσότερα απ' όσα εγώ, οπότε ίσως ξέρει κάτι που δεν ξέρω.
Ποιος το ξέρει;
Μάλλον θα ρίξει καρέκλες.
-Πώς είσαι; -Είσαι καλά;
-Πολύ καλά. Εσύ; -Ναι, καλά.
Βρισκόμαστε στο Σπα,
μετά τις καλοκαιρινές διακοπές,
κι ακόμα τίποτα.
Υποδηλώνει ότι είναι η τελευταία ευκαιρία και για τους δύο πιλότους
να εντυπωσιάσουν τον τύπο που θέλουν να εντυπωσιάσουν,
δηλαδή τον Τότο Βολφ.
ΣΑΒΒΑΤΟ ΚΑΤΑΤΑΚΤΗΡΙΕΣ ΔΟΚΙΜΕΣ
Καθυστέρησαν οι κατατακτήριες δοκιμές
κι επιτέλους, οι πιλότοι θα πάρουν μια γεύση
από τη βρεγμένη πίστα.
ΡΑΣΕΛ WILLIAMS
Στη βροχή, είναι εξαιρετικά επικίνδυνα.
Οι οδηγοί δεν ξέρουν πού είναι η τέλεια πρόσφυση.
Ρισκάρεις πιο πολύ.
Διακινδυνεύεις τα πάντα,
αλλά χωρίς ρίσκο, δεν έχει ανταμοιβή,
και γι' αυτό μου αρέσει.
Απομένουν εννιά λεπτά για το τέλος των δοκιμών.
Οι συνθήκες είναι εξαιρετικά επικίνδυνες.
Κάποιος βγήκε εκτός.
Είναι ο Νίκολας Λατίφι, ο ομόσταβλος του Τζορτζ Ράσελ.
Προσεκτικά. Ξαναμπές με ασφάλεια.
Ανέφεραν υδρολίσθηση στη στροφή οκτώ.
Πήγα να το χάσω στην ευθεία.
Χρειαζόμαστε καθαρό γύρο.
Έχεις διαφορετική αίσθηση λόγω του σπρέι.
Έλα, Βάλτερι, δώσ' του.
Προσπαθώ!
Φαίνεται να πηγαίνει απελπιστικά αργά ο Βάλτερι Μπότας,
μα δεν πάει πιο γρήγορα.
Βγήκαμε όγδοοι.
Γαμώτο μου!
ΡΑΣΕΛ WILLIAMS
Η βροχή όλο και δυναμώνει. Νομίζω πως η πίστα θα γίνεται χειρότερη.
-Πρώτα έναν αργό και μετά γρήγορο γύρο; -Ναι.
Έρχεται ο Λάντο Νόρις,
που είναι εντυπωσιακός σήμερα.
Όχι, το έχασε! Τρομερή πρόσκρουση.
Ο Λάντο Νόρις είχε μια σφοδρή έξοδο.
Κόκκινη σημαία.
Ελήφθη.
Ο Νόρις τράκαρε.
Είναι καλά;
Λάντο, είσαι καλά;
Ναι. Γαμώτο. Συγγνώμη, παιδιά.
Ναι, ο Νόρις είναι καλά.
Η πίστα είναι καθαρή και απομένουν μόνο δύο λεπτά.
Λέω να κάνουμε τον γύρο και να δούμε τι θα γίνει.
Όλα γίνονται ενστικτωδώς.
Δεν σκέφτεσαι τίποτα.
Πηγαίνεις όσο πιο γρήγορα μπορείς.
Είσαι πολύ συγκεντρωμένος.
Φοράς το κράνος.
Τίποτε άλλο δεν σ' απασχολεί. Έχεις έναν μόνο στόχο.
Βλέπεις το σπρέι πριν το μονοθέσιο.
Ο Τζορτζ Ράσελ είναι ο ταχύτερος στο πρώτο τμήμα.
Εξαιρετικές ικανότητες και θάρρος εκεί έξω.
Είναι δύσκολες οι συνθήκες.
Σταθείτε ένα λεπτό,
ο Ράσελ είναι μισό δεύτερο πιο γρήγορος απ' τον Χάμιλτον, με τη Williams!
Φτάνεις πραγματικά στο όριο. Είσαι στην άκρη του γκρεμού.
Ένα βήμα παραπέρα και φεύγεις στον τοίχο.
Ο Τζορτζ Ράσελ είναι το αστέρι των κατατακτήριων.
Όταν το πετυχαίνεις, όλα τα άλλα σβήνουν,
γίνεσαι ένα με το μονοθέσιο,
αυτή η έξαψη δεν συγκρίνεται.
Νιώθεις ηλεκτρισμένος, ζωντανός.
Κάθε στροφή,
η μία που διαδέχεται την άλλη,
είναι αυτό που ονειρεύεσαι ως οδηγός αγώνων.
Πέρασε από το σικέιν, Τζορτζ, ίσιωσέ το,
πέρνα τη γραμμή τερματισμού και θα δούμε τι θα γίνει.
Περνάει τη γραμμή ο Τζορτζ Ράσελ.
Τζορτζ Ράσελ.
-Δεύτερη θέση. -Ναι, παιδιά!
Ο Τζορτζ Ράσελ στην πρώτη σειρά στο Σπα
με τη Williams.
Έλα! Ναι!
Ασύλληπτος γύρος.
Πέρασες τον κύριο Χάμιλτον.
Από το 2017 στην Ιταλία έχει να βρεθεί Williams στην πρώτη σειρά.
Διάολε, ήταν δύσκολο.
Απίστευτο, παιδιά. Μπράβο σε όλους.
Πολύ εντυπωσιακό για Williams, έτσι;
Μπράβο στον Τζορτζ.
Φανταστικό, Τζορτζ.
Ήσουν εξαιρετικός.
Ευχαριστούμε πολύ.
Γεια, Τζορτζ.
Φανταστικά. Πόσο ωραία νιώθεις;
-Καθόλου άσχημα. -Όχι, τέλεια!
Γι' αυτές τις στιγμές ζεις.
Ο Τζορτζ έχει την ψυχραιμία και τον επαγγελματισμό να κάνει τα πάντα
σ' αυτόν τον τελευταίο γύρο φανταστικά,
και αυτός ο γύρος θα γράψει ιστορία.
Ο γύρος του Τζορτζ στο Σπα ήταν εκπληκτικός.
Ένας από τους καλύτερους γύρους.
Τα ρίσκα που χρειάστηκε να πάρει,
πότε πίεσε, πότε κρατήθηκε.
Ήσουν υποδειγματικός σε όλη τη διάρκεια, φίλε.
Ο Τζορτζ απέδειξε εκείνη τη στιγμή
ότι αν έχει ευκαιρία, μπορεί να 'ναι αξιόπιστος.
Ο Τζορτζ τα πήγε φανταστικά στο Μπαχρέιν μ' εμάς
και, επανειλημμένως φέτος,
έδειξε ότι οι επιδόσεις του είναι καλύτερες απ' το μονοθέσιο
και ότι, παρά τις αντιξοότητες, εκείνος είναι εκεί.
Το Σπα είναι ένα τέτοιο παράδειγμα.
Ως ομάδα, κοιτάμε το μέλλον.
Δεν μπορείς να επικεντρώνεσαι μόνο στο τρέχον πρωτάθλημα.
Γι' αυτό πρέπει να δούμε την επόμενη γενιά.
Πήρα την απόφασή μου.
Ήρθες επιτέλους.
Όλα καλά;
-Θα το κάνουμε; -Ναι.
Μας είναι πολύ δύσκολο,
γιατί ο Βάλτερι ήταν σημαντικό μέρος της ομάδας
στην κατάκτηση όλων των πρωταθλημάτων.
Δυστυχώς μάχεσαι τον Λιούις.
Ευτυχώς, το κάνεις με Mercedes.
Καλώς ήρθες.
Ευχαριστώ, ειλικρινά.
Πάμε για δείπνο.
Στη Mercedes δεν ήταν γραφτό να κερδίσω τον παγκόσμιο τίτλο.
Είναι δύσκολο να το αποδεχτώ. Δεν έχω συμβόλαιο για του χρόνου.
Ως οδηγός, δεν είναι ιδανικό
να μην ξέρεις τι σου επιφυλάσσει το μέλλον,
μα έτσι είναι το άθλημα αυτό.
Απομένουν τρεις αγώνες. Έχουν φτάσει στα άκρα.
Εκρηκτική κατάσταση.
-Είναι σκληρό. -Ο Μπότας έχει πρόβλημα.
Δεν είναι παιδική δραστηριότητα.
Το να νικάς σωστά…
Πάτησε απότομα φρένο!
είναι σημαντικό, όπως η νίκη.
Έλεος, βούλωσ' το.
Δεν ξέρει τι του γίνεται.
ΣΤΗ ΣΥΝΕΧΕΙΑ ΤΗΣ ΣΕΖΟΝ…
Ο σπουδαιότερος αγώνας της γενιάς μας.
-Πιάσ' τον! -Ο Λιούις θα το πάρει.
Όλα δείχνουν έναν.
Τον Μαξ Φερστάπεν.
Όλα ή τίποτα.
Υποτιτλισμός: Μυρσίνη Κορομάντζου